CELEX: 52020PC0331
Language: fi
Date: 2020-07-23
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä annetun täytäntöönpanopäätöksen 2012/232/EU muuttamisesta

EUROOPAN KOMISSIO
            Bryssel 23.7.2020
            COM(2020) 331 final
            2020/0149(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä annetun täytäntöönpanopäätöksen 2012/232/EU muuttamisesta
            
               
         
         
            
               PERUSTELUT
            
            
               Yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY
                  1
               , jäljempänä ’alv-direktiivi’, 395 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan soveltaa mainitusta direktiivistä poikkeavia erityistoimenpiteitä arvonlisäveron kantamisen yksinkertaistamiseksi tai tietyntyyppisten verovilppien taikka veron kiertämisen estämiseksi.
            
            
               Romania pyysi komissiossa 13. maaliskuuta 2020 saapuneeksi kirjatulla kirjeellä alv-direktiivin 168 artiklaa koskevan poikkeuksen voimassaolon pidentämistä, jotta se voisi edelleen rajoittaa oikeutta vähentää moottoriajoneuvoihin liittyviin kustannuksiin sisältyvän arvonlisäveron. Komissio antoi alv-direktiivin 395 artiklan 2 kohdan mukaisesti Romanian pyynnön tiedoksi muille jäsenvaltioille 2. huhtikuuta 2020 päivätyllä kirjeellä. Komissio ilmoitti 3. huhtikuuta 2020 päivätyllä kirjeellä Romanialle saaneensa kaikki hakemuksen arviointia varten tarvittavat tiedot.
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Alv-direktiivin 168 artiklassa säädetään, että verovelvollisella on oikeus vähentää arvonlisävero, joka kannetaan verollisia liiketoimia varten tehdyistä hankinnoista. Mainitun direktiivin 26 artiklan 1 kohdan a alakohdassa säädetään, että yrityksen liikeomaisuuteen kuuluvan tavaran ottaminen yksityiskäyttöön on vastikkeellinen palvelu, jos tavara on oikeuttanut arvonlisäveron vähennykseen. Tämä järjestelmä antaa mahdollisuuden periä takaisin verovelvollisen alun perin vähentämä arvonlisävero, kun on kyse yksityiskäyttöön otetuista tavaroista. 
            
            
               Henkilöautojen tapauksessa tätä järjestelmää on vaikea soveltaa erityisesti siksi, että yksityis- ja yrityskäyttöä on vaikea erottaa toisistaan. Jos ajoneuvon käytöstä pidetään kirjaa, kirjattujen tietojen ylläpidosta ja tarkastamisesta aiheutuu lisärasitteita sekä asianomaiselle yritykselle että viranomaisille. 
            
            
               Romania saa tällä hetkellä neuvoston täytäntöönpanopäätöksen 2012/232/EU
                  2
                nojalla rajoittaa 50 prosenttiin sellaisen arvonlisäveron vähennysoikeuden, joka sisältyy moottorikäyttöisten maantieajoneuvojen ostoon, yhteisöhankintaan, tuontiin, vuokraukseen tai liisaukseen sekä niihin liittyviin kustannuksiin. Tietyt ajoneuvoluokat jätettiin rajoituksen ulkopuolelle. Näitä ovat esim. yksinomaan pelastustoiminnassa sekä turvallisuus-, suojelu- ja lähettipalveluissa käytettävät ajoneuvot, myyntiedustajien käyttämät ajoneuvot, taksit, autokoulujen antamilla ajotunneilla käytettävät ajoneuvot, vuokrattavat tai liisattavat ajoneuvot sekä hyödykkeinä kaupankäyntitarkoituksissa käytettävät ajoneuvot. Samalla yritykset vapautettiin velvoitteesta tilittää vero ajoneuvon yksityiskäytöstä. Neuvoston täytäntöönpanopäätöksellä (EU) 2015/156
                  3
                annettiin Romanialle lupa jatkaa erityistoimenpiteen soveltamista 31. joulukuuta 2017 asti. Mainitun päätöksen voimassaoloa jatkettiin 31. joulukuuta 2020 asti 7. marraskuuta 2017 annetulla neuvoston täytäntöönpanopäätöksellä (EU) 2017/2012
                  4
               . 
            
            
               Romania on pyytänyt, että se saisi edelleen rajoittaa alkuperäisen vähennysoikeuden tiettyyn prosenttimäärään ja luopua yrityksille asetetusta vaatimuksesta tilittää vero ajoneuvojen yksityiskäytöstä. Romania ilmoitti komissiolle, että toimenpiteen pidentämisen syyt ovat pitkälti samat kuin alkuperäisessä pyynnössä. Romania on antanut neuvoston täytäntöönpanopäätöksen 2012/232/EU 4 artiklan 2 kohdan mukaisesti Romanian soveltamaa prosenttirajoitusta koskevan kertomuksen. Romania katsoo, että toimenpide täytti tehtävänsä ja että jos toimenpidettä ei jatketa, alueella ennen toimenpiteen käyttöönottoa havaittuja verovilppejä alkaisi todennäköisesti esiintyä uudelleen. Toimitettujen tietojen mukaan pienten yritysten osuus Romaniassa on suuri: Vuonna 2017 kaikista teollisuus-, rakennus- tai palvelualalla toimivista yrityksistä 99,7 prosenttia oli pieniä tai keskisuuria yrityksiä, ja 89,4 prosenttia kaikista näillä aloilla toimivista talouden ja yhteiskunnan toimijoista oli yrityksiä, joissa työskenteli enintään yhdeksän henkeä. Romania katsoo, että tällaisten yritysten omistamia autoja käytetään usein käytännössä sekä yksityis- että yrityskäyttöön.
            
            
               Romanian antamista tiedoista käy myös ilmi, että 50 prosentin rajoitus kuvastaa edelleen arvonlisäverovelvollisten henkilöiden ajoneuvojen yksityis- ja yrityskäytön kokonaissuhdetta Romaniassa ja että rajoitusta olisi sen vuoksi pidettävä edelleen aiheellisena. 
            
            
               Poikkeuksen tulisi olla voimassa vain 31. joulukuuta 2023 asti, jotta voidaan arvioida, kuvastaako 50 prosentin rajoitus yhä oikealla tavalla yritys- ja yksityiskäytön välistä kokonaissuhdetta. Kaikkiin voimassaolon jatkamista koskeviin hakemuksiin olisi liitettävä kertomus, joka sisältää uudelleenarvioinnin sovellettavasta prosenttimäärästä ja joka olisi toimitettava komissiolle kyseisen hakemuksen kanssa viimeistään 31. maaliskuuta 2023. 
            
            
               •Yhdenmukaisuus muiden alaa koskevien politiikkojen säännösten kanssa
            
            
               Muille jäsenvaltioille on myönnetty vastaavia vähennysoikeutta koskevia poikkeuksia. 
            
            
               Alv-direktiivin 176 artiklassa säädetään, että neuvosto määrittää, mistä kustannuksista ei voida vähentää arvonlisäveroa. Ennen kuin neuvosto on päättänyt asiasta, jäsenvaltiot saavat mainitun artiklan nojalla jatkaa 1. tammikuuta 1979 voimassa olleiden poikkeusten soveltamista. Sen vuoksi voimaan on jäänyt useita säännöksiä, joilla rajoitetaan henkilöautoihin liittyvää vähennysoikeutta. 
            
            
               
                  Sen estämättä, mitä arvonlisäveron vähennysoikeusrajoituksen
                     5
                   piiriin kuuluvien menojen luokkia koskevien sääntöjen vahvistamisesta tehdyissä aiemmissa aloitteissa esitetään, tällainen poikkeus on asianmukainen siihen asti, kun nämä säännöt on yhdenmukaistettu EU:n tasolla. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Alv-direktiivin 395 artikla. 
            
            
               •Toissijaisuusperiaate (jaetun toimivallan osalta) 
            
         
         
            
               Kun otetaan huomioon ehdotuksen perustana oleva alv-direktiivin säännös, ehdotus kuuluu unionin yksinomaiseen toimivaltaan. Sen vuoksi toissijaisuusperiaatetta ei sovelleta. 
            
            
               •Suhteellisuusperiaate
            
            
               Päätös koskee jäsenvaltiolle sen omasta pyynnöstä annettavaa lupaa, eikä siihen liity mitään velvollisuutta.
            
            
               
                  Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen nähden eli siihen, että tarkoituksena on estää tietyntyyppistä verovilppiä ja veron kiertämistä. Erityisesti koska yritykset voivat ilmoittaa verovelvollisuutensa liian alhaiseksi ja koska kilometrimäärien tarkastaminen on vaivalloista veroviranomaisille, mainittu 50 prosentin rajoitus yksinkertaistaisi arvonlisäveron kantamista tietyllä alalla.
               
            
            
               •Toimintatavan valinta
            
            
               
                  Ehdotettu toimintatapa: neuvoston täytäntöönpanopäätös.
               
               
                  Neuvoston direktiivin 2006/112/EY 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston täytäntöönpanopäätös on parhaiten soveltuva toimintatapa, koska se voidaan osoittaa yksittäiselle jäsenvaltiolle.
               
            
            
               3.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET
            
            
            
               •Sidosryhmien kuuleminen
            
            
               
                  Tämä ehdotus perustuu Romanian esittämään pyyntöön ja koskee ainoastaan kyseistä jäsenvaltiota. 
               
            
            
               •Asiantuntijatiedon keruu ja käyttö
            
            
               
                  Ulkopuolisten asiantuntijoiden käyttö ei ole ollut tarpeen. 
               
            
            
               •Vaikutustenarviointi
            
            
               
                  Ehdotuksella voi olla myönteinen vaikutus sekä yrityksiin että viranomaisiin, koska sen tarkoituksena on ehkäistä arvonlisäveroon liittyvää vilppiä ja yksinkertaistaa veronkantomenettelyä. Romania on pitänyt tätä ratkaisua sopivana toimenpiteenä, ja se on rinnastettavissa muihin poikkeuksiin, joita on ollut aiemmin tai on yhä voimassa.
               
            
            
               4.TALOUSARVIOVAIKUTUKSET
            
            
               
                  Ehdotuksella ei ole kielteistä vaikutusta EU:n talousarvioon.
               
            
            
               5.LISÄTIEDOT
            
            
               
                  Ehdotus sisältää raukeamislausekkeen; poikkeuksen voimassaolo päättyy ilman eri toimenpiteitä 31. joulukuuta 2023.
               
               
                  Jos Romania haluaa jatkaa poikkeustoimenpiteen soveltamista vuoden 2023 jälkeen, komissiolle olisi viimeistään 31. maaliskuuta 2023 toimitettava voimassaolon jatkamista koskevan pyynnön ohella raportti, johon sisältyy sovellettavaa prosenttirajoitusta koskeva uudelleentarkastelu.
               
            
         
         
            
               2020/0149 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä annetun täytäntöönpanopäätöksen 2012/232/EU muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  6
                ja erityisesti sen 395 artiklan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Direktiivin 2006/112/EY 168 artiklassa vahvistetaan verovelvollisen oikeus vähentää arvonlisävero, joka kannetaan verovelvollisen verollisia liiketoimiaan varten vastaanottamien tavaroiden luovutuksista ja palvelujen suorituksista. Mainitun direktiivin 26 artiklan 1 kohdan a alakohdan nojalla vastikkeellisiin palveluihin rinnastetaan yrityksen liikeomaisuuteen kuuluvan tavaran ottaminen verovelvollisen omaan tai henkilöstönsä yksityiseen käyttöön taikka yleisesti ottaen muuhun kuin yrityksen varsinaisiin tarkoituksiin kuuluvaan käyttöön.
            
            
               (2)Romanialle annettiin neuvoston täytäntöönpanopäätöksellä 2012/232/EU
                  7
                31 päivään joulukuuta 2014 saakka lupa rajoittaa 50 prosenttiin sellaisen arvonlisäveron vähennysoikeus, joka sisältyy tiettyjen moottorikäyttöisten maantieajoneuvojen ostoon, yhteisöhankintaan, tuontiin, vuokraamiseen tai liisaukseen sekä kyseisiin ajoneuvoihin liittyviin kustannuksiin, mukaan lukien polttoaine, jos tällaiset ajoneuvot eivät ole ainoastaan yrityskäytössä, sekä vapauttaa verovelvolliset velvollisuudesta rinnastaa tällaisten ajoneuvojen muu kuin yrityskäyttö direktiivin 2006/112/EY 26 artiklan 1 kohdan a alakohdan mukaisiin vastikkeellisiin palveluihin. Romanialle annettiin neuvoston täytäntöönpanopäätöksellä (EU) 2015/156
                  8
                lupa jatkaa poikkeavien toimenpiteiden soveltamista 31 päivään joulukuuta 2017 asti. Romanialle annettiin neuvoston täytäntöönpanopäätöksellä (EU) 2017/2012
                  9
                lupa soveltaa poikkeavia toimenpiteitä siihen päivään asti, jona tulevat voimaan unionin säännöt, joissa määritetään, mistä moottorikäyttöisiin maantieajoneuvoihin liittyvistä kustannuksista arvonlisäveroa ei voida vähentää täysimääräisenä, tai 31 päivään joulukuuta 2020 asti sen mukaan, kumpi ajankohta on aikaisempi. 
            
            
               (3)Romania pyysi komissiossa 13 päivänä maaliskuuta 2020 saapuneeksi kirjatulla kirjeellä lupaa jatkaa direktiivin 2006/112/EY 26 artiklan 1 kohdan a alakohdasta ja 168 artiklasta poikkeavan toimenpiteen soveltamista rajoittaakseen sellaisten kustannusten vähennysoikeutta, jotka liittyvät tiettyihin muussa kuin yksinomaan yrityskäytössä oleviin moottorikäyttöisiin maantieajoneuvoihin. 
            
            
               (4)Kiinteän prosenttimäärän soveltaminen arvonlisäveroon, joka voidaan vähentää sellaisiin moottorikäyttöisiin maantieajoneuvoihin liittyvistä kustannuksista, jotka eivät ole yksinomaan yrityskäytössä, yksinkertaistaa arvonlisäveron kantamista.
            
            
               (5)Komissio antoi direktiivin 2006/112/EY 395 artiklan 2 kohdan toisen alakohdan mukaisesti Romanian pyynnön tiedoksi muille jäsenvaltioille 2 päivänä huhtikuuta 2020 päivätyllä kirjeellä. Komissio ilmoitti 3. huhtikuuta 2020 päivätyllä kirjeellä Romanialle saaneensa kaikki hakemuksen arviointia varten tarvittavat tiedot.
            
            
               (6)Täytäntöönpanopäätöksen 2012/232/EU 4 artiklan 2 kohdan mukaisesti Romania jätti komissiolle voimassaolon jatkamista koskevan pyynnön yhteydessä kyseisen täytäntöönpanopäätöksen soveltamista koskevan kertomuksen. Tällä hetkellä käytettävissä olevien tietojen perusteella Romania katsoo, että 50 prosentin rajoitus on edelleen perusteltu ja asianmukainen. 
            
            
               (7)Poikkeavia toimenpiteitä olisi jatkettava vain niin kauan, että näiden toimenpiteiden tehokkuuden ja prosenttimääräisen rajoituksen asianmukaisuuden arviointi saadaan suoritettua. Romanialle olisi näin ollen annettava lupa jatkaa poikkeavien toimenpiteiden soveltamista 31 päivään joulukuuta 2023 saakka.
            
            
               (8)Jos Romania pitää tarpeellisena jatkaa luvan voimassaoloa vielä vuoden 2023 jälkeen, sen olisi toimitettava komissiolle 31 päivään maaliskuuta 2023 mennessä voimassaolon jatkamista koskeva pyyntö ja kertomus, johon sisältyy uudelleenarviointi sovellettavasta prosenttimääräisestä rajoituksesta.
            
            
               (9)Poikkeavilla toimenpiteillä on vain vähäinen vaikutus Romaniassa lopullisessa kulutusvaiheessa kannettavan veron kokonaismäärään, eikä se vaikuta arvonlisäverosta saataviin unionin omiin varoihin.
            
            
               (10)Sen vuoksi täytäntöönpanopäätöstä 2012/232/EU olisi muutettava,
            
            
               ON HYVÄKSYNYT TÄMÄN PÄÄTÖKSEN: 
            
         
         
            
               1 artikla
            
            
               Korvataan täytäntöönpanopäätöksen 2012/232/EU 4 artikla seuraavasti:
            
            
               ”4 artikla
            
            
               1.Tämän päätöksen voimassaolo päättyy päivänä, jona tulevat voimaan unionin säännöt, joissa määritetään, mistä moottorikäyttöisiin maantieajoneuvoihin liittyvistä kustannuksista arvonlisäveroa ei voida vähentää täysimääräisenä, tai 31 päivänä joulukuuta 2023 sen mukaan, kumpi ajankohta on aikaisempi.
            
            
               2.Tässä päätöksessä säädettyjen toimenpiteiden voimassaolon jatkamista koskevat hakemukset on toimitettava komissiolle viimeistään 31 päivänä maaliskuuta 2023.
            
            
               Tällaiseen hakemukseen on liitettävä kertomus, joka sisältää arvioinnin prosenttimääräisestä rajoituksesta, jota tämän päätöksen perusteella sovelletaan arvonlisäveron vähennysoikeuteen.” 
            
            
               2 artikla
            
            
               Tämä päätös on osoitettu Romanialle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 347, 11.12.2006, s. 1.
               
               
                  
                     (2)
                  
                        Neuvoston täytäntöönpanopäätös 2012/232/EU, annettu 26 päivänä huhtikuuta 2012, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä (EUVL L 117, 1.5.2012, s. 7.).  
               
               
                  
                     (3)
                  
                        Neuvoston täytäntöönpanopäätös (EU) 2015/156, annettu 27 päivänä tammikuuta 2015, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä annetun täytäntöönpanopäätöksen 2012/232/EU voimassaolon jatkamisesta (EUVL L 26, 31.1.2015, p. 27.).
               
               
                  
                     (4)
                  
                        Neuvoston täytäntöönpanopäätös (EU) 2017/2012, annettu 7 päivänä marraskuuta 2017, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä annetun täytäntöönpanopäätöksen 2012/232/EU muuttamisesta (EUVL L 292, 10.11.2017, s. 57–58).
               
               
                  
                     (5)
                  
                        KOM(2004) 728 final – Ehdotus neuvoston direktiiviksi direktiivin 77/388/ETY muuttamisesta arvonlisäverovelvoitteiden yksinkertaistamiseksi (EUVL C 24, 29.1.2005, s. 10), peruutettu 21 päivänä toukokuuta 2014 (EUVL C 153 21.5.2014, s. 3). 
               
               
                  
                     (6)
                  
                        EUVL L 347, 11.12.2006, s. 1. 
               
               
                  
                     (7)
                  
                        Neuvoston täytäntöönpanopäätös 2012/232/EU, annettu 26 päivänä huhtikuuta 2012, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä (EUVL L 117, 1.5.2012, s. 7.). 
               
               
                  
                     (8)
                  
                        Neuvoston täytäntöönpanopäätös (EU) 2015/156, annettu 27 päivänä tammikuuta 2015, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä annetun täytäntöönpanopäätöksen 2012/232/EU voimassaolon jatkamisesta (EUVL L 26, 31.1.2015, p. 27.).
               
               
                  
                     (9)
                  
                        Neuvoston täytäntöönpanopäätös (EU) 2017/2012, annettu 7 päivänä marraskuuta 2017, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 26 artiklan 1 kohdan a alakohdasta ja 168 artiklasta poikkeavia toimenpiteitä annetun täytäntöönpanopäätöksen 2012/232/EU muuttamisesta (EUVL L 292, 10.11.2017, s. 57).